Az MU-Barca meccs kifejezetten rossz reklámja volt a focinak | Rangadó
Az MU-Barca meccs kifejezetten rossz reklámja volt a focinak
Frissítve: 2019. 04. 10. 23:482019. 04. 10. 20:48
MU: Sánchez igen, három kulcsjátékos viszont nem edzett a Barca elleni BL-rangadó előtt
A keddi Bajnokok Ligája-negyeddöntők után szerdán a Manchester United otthonában 1-0-ra győzött az FC Barcelona.
Hamar, gyakorlatilag első helyzetéből gólt lőtt a Barca, Lionel Messi lágy labdáját fejelte középre Luis Suárez, amely Luke Shaw testéről a hálóba pattant. Ezután a katalánok beálltak védekezni, ezt nehezen bírták az angolok, Chris Smalling a félidő végén például úgy eltalálta Messi arcát a vállával, hogy dőlt belőle a vér.
A nagy lelkesedés dacára nem jutott el nagy helyzetig a Manchester United, egyedül Scott McTomminay okozott galibát a Barcelonának, amikor Gerard Piquevel ütközött. A tizenegyes elmaradt.
NO PENALTY. #MUNBAR #cldk pic.twitter.com/CKgJ8L8bHT
— Lasse Bangert (@imbangert) 2019. április 10.
Térfélcsere után a vendégek tovább húzták az időt, a Vörös Ördögök pedig további gyengécske helyzetekkel igyekeztek egyenlíteni. Az angoloknak nem ment sem a lövés, sem a beadás szerda este, így egy rettentő lapos mérkőzésen egyetlen gól döntött. Ezer szóval felérő adat, hogy háromszor találták el a kaput a csapatok, a Manchester United tíz próbálkozásából ráadásul nulla veszélyeztette a kaput!
Eközben a nap másik mérkőzésén hasonló Cristiano Ronaldo káprázatos csukafejessel szerzett vezetést a Juventusnak. A második félidő első pillanataiban azonban David Neres egy szenzációs tekeréssel egyenlített, így 1-1-re végeztek a felek.
Ronaldo csukafejesével vezetett a Juventus, a vége döntetlen
Ajax – Juventus 1-1 (0-1)
Gólszerző: Neres (47.) Ronaldo (45.)
Nyitókép: Jay Barratt – AMA/Getty Images
Álmos meccs volt, felejtsük is el
Térfélcsere után a vendégek tovább húzták az időt, a Vörös Ördögök pedig további gyengécske helyzetekkel igyekeztek egyenlíteni. Az angoloknak nem ment sem a lövés, sem a beadás szerda este, így egy rettentő lapos mérkőzésen egyetlen gól döntött. Ezer szóval felérő adat, hogy kétszer találták el a kaput a csapatok az egész mér
Az Ajax-Juventus meccsen jóval több az izgalom
A másik szerda esti mérkőzésen ugyanis még mindig nincs döntés. Pedig Douglas Costa mindent megtett, fantasztikus csellel játszotta magát tisztára, lövésénél már Onana is verve volt, a kapufáról azonban kifelé pattant a labda.
Itt lehetett volna az a régóta várt helyzet!
A csereként beállt Martial kapott egy jó indítást a tizenhatoson belülre érve, ám Piqué pazar ütemben csúszott be. A mentése után szöglettel jöhetett ugyan a Manchester United, de komoly helyzet ebből már nem alakult ki.
Messi ravasz lett volna, de megpattant a lövése
Szabadrúgást kapott a Barcelona, Lionel Messi végezte el természetesen. A felugró sorfal mellett akarta laposan eltekerni a labdát, de megpattant a lövés, így De Gea védeni tudott.
Próbálkozik a Manchester United, de nem megy
Hihetetlenül koncentráltan védekezik a Barca. Ha kell hátul, ha kell már az ellenfél térfelén, letámadással. Tökéletesen irányítja a meccset a katalán együttes, míg az angolok látható, hogy nagyon szeretnének egyenlíteni, de nem tudnak. Ez már a hajrá, továbbra is 0-1 az állás.
Hihetetlen adat, de igaz
Egészen a 66. percig kellett várni, hogy másodjára eltalálja a kaput egy labda. A gólon kívül ez volt az első alkalom. A Manchester United statisztikája nyolc lövés, a Barcelonáé három. Mondjuk úgy, nem rágjuk le a körmünket ezen a találkozón. Továbbra is 0-1 az állás.
A Barcelona nyúl bele először a meccsbe
Coutinho helyére Arturo Vidal állt be, Arthur helyén pedig Sergi Roberto folytatja.
Egy jellemző kép az elmúlt percekről
A Manchester United próbál támadni, az FC Barcelona pedig megakadályozza ezt.
Ebben több lehetett volna
Szorongat kicsit a Manchester United, egy jobbról érkező beadást csak kiöklözni tudta ter Stegen, de egyenesen Rashfordhoz bokszolt. Az angol csatár kapásból vállalkozott lövésre, de pocsék kísérlet volt. Pedig a kapus nem volt a helyén.
Folytatódott a mérkőzés
Az első percekben érthető módon a hazai csapat szaporázta lépteit, de nem jutott sokra a labdával, a 49. percben kiharcolt egy szögletet, a mérkőzés során először, de ennél többre nem futotta. Marad a 0-1.
Egyenlített az Ajax
Amíg a folytatást várta az Old Trafford közönsége, Amszterdamban már folytatódott is a mérkőzés, David Neresnek pedig egy perc is elég volt ahhoz, hogy gyönyörű gólt szerezzen.
Kétszer lőtt kapura a Barcelona
Eszméletlen profik a katalánok. A gyors gól után tudatosan fárasztják ellenfelüket, sok passzal futtatják az angol játékosokat, de így is megdöbbentő, hogy csak kétszer próbált gólt lőni a Barca. Persze a Manchester United a másik véglet, a Vörös Ördögök ötször lőttek, de nem találták még el a kaput. Magabiztos, 64%-os a Barcelona labdabirtoklása.
A másik mérkőzésen is 0-1 az állás Cristiano Ronaldónak hála
A Juventusnak csak a félidő vége előtt sikerült feltörnie az Ajax védelmét, ki más lőhette volna a vezető gólt, mint Cristiano Ronaldo? Ezúttal egy fantasztikus csukafejessel vette be ellenfele kapuját, ezzel vezetnek a torinóiak.
Szeretett volna kiizzadni a Manchester United egy gólt már az első 45 percben, ehhez azonban legyünk őszinték, nem volt elég minőségi helyzete. Félidőben vezet a Barcelona 1-0-ra.
Messi tényleg nagyot kapott Smallingtól
Sokáig ennyit látott az Old Trafford közönsége:
Dalot szörnyű megoldást választott
Hosszú ideig jobb szélét próbálta kihasználni a Manchester United, eközben a túloldalon Dalot kalimpált, jelezve, hogy teljesen üres. Végre jött is a labda, de érthetetlen módon Dalot fejese nem a kaput célozta, hanem inkább a középcsatárt, Lukakut. Pedig ordító nagy helyzet volt.
Nagyot védett De Gea
Végre mutatott valamit a Barcelona is, Suárez kapott pazar indítást, de Smalling hiába mentett, pont Coutinho elé pöckölt. A brazil rögtön kapura is lőtt, de résen volt a hazai kapus. Marad a 0-1.
Ezért a szerelésért nem kapott büntetőt a Manchester United
Most felpörögtek az események
Előbb Chris Smalling gyalulta le Lionel Messit, akinek aztán dőlt a vér az orrából, majd McTominay kapott kiváló labdát az ellenfél tizenhatosán belül, de a büntető elmaradt.
Az utóbbi percek a Manchester Unitedről szóltak
Hiába van többet a labda a Barcánál, a hazai csapat próbálkozik többet gólszerzéssel. Ugyanakkor ezek a kísérletek rém pontatlanok, ahogyan a beadások is. Az angolok lelkesedésben ellenfelük felé nőttek, de másban nem sikerült még.
Óriási botránnyal indult a másik párharc
Az amszterdami drukkerek összecsaptak a helyi lovas rendőrökkel.
Lovas rendőrök, vízágyú: szurkolói balhéval indult az Ajax–Juventus BL-meccs
A hollandok nem bírtak magukkal.
Videobíró adta meg a Barca vezető gólját
Lionel Messi lépett ki, majd Luis Suárez fejére ívelte a labdát. Az uruguayi csatár középre akart adni érkező társának, csakhogy Luke Shaw testéről a hazaiak kapujába pattant a vendégek vezető gólja. Bevetődött ugyan Philippe Coutinho is, de ő már nem érte el a labdát. Az asszisztens lest jelzett, így a játékvezető elsőre nem adta meg a gólt, ám a vidobíró azonnal jelezte, hogy érdemes felülvizsgálni a találatot.
Gianluca Rocchi játékvezető hallgatott az okos szóra és úgy döntött, felülbírálja korábbi ítéletét.
https://cdnja.r.worldssl.net/mp4/l5/L5vO.mp4
Tisztul a kép a manchesteriek felállásában
Néhol 4-3-3 szerepelt, másutt 3-5-2 felállásként, utóbbi körvonalai rajzolódtak ki, de nem Lindelöf, Smalling és Young a tengely, hanem Lindelöf, Smalling és Shaw. Bal oldalon Dalot, jobb oldalon Young zakatolhat így. Egyelőre nem is nagyon ízlig a Barcának, amit Solskjaer kifőzött.
Az első szó a hazaiaké volt
A negyedik percben szabadrúgást harcolt ki a Manchester United egy jó ellentámadás végén, Rashford lőtte el, cirka 18 méterről de a jobb kapufa mellé szállt a labda.
Négy csapat áll sorba Kroosért, a nyáron elhagyhatja a Realt